OpenLLM-France/wikimedia huggingface dataset:
# Czech Cycling Tour 2017

El Czech Cycling Tour 2017, 8a edició del Czech Cycling Tour, es disputà entre el 10 al 13 d'agost de 2017 sobre un recorregut de 562,6 km repartits quatre etapes, la primera d'elles una contrarellotge per equips. L'inici de la cursa va tenir lloc a Uničov, mentre el final fou a Dolany. La cursa formava part del calendari de l'UCI Europa Tour 2017, amb una categoria 2.1.
El vencedor final fou Josef Černý (Elkov-Author Cycling Team), que s'imposà a Jan Bárta (Bora-Hansgrohe) i Jan Tratnik (CCC Sprandi Polkowice). En les altres classificacions secundàries Sam Bennett (Bora-Hansgrohe) guanyà els punts, Andrí Vassiliuk (Kolss Cycling Team) guanyà la muntanya i Michal Schlegel (CCC Sprandi Polkowice).

## Equips

L'organització convidà a prendre part en la cursa a un equip UCI WorldTeam, tres equips continentals professionals i setze equips continentals:
* equip UCI WorldTeam: Bora-Hansgrohe
* equips continentals professionals: CCC Sprandi Polkowice, Wilier Triestina-Selle Italia, Bardiani-CSF
* equips continentals: Elkov-Author Cycling Team, SEG Racing Academy, Amplatz-BMC, Team Felbermayr-Simplon Wels, Adria Mobil, Astana City, Team Veloconcept, CK Pribram Fany Gastro, Uno-X Hydrogen Development Team, Tirol Cycling Team, Kolss Cycling Team, Sangemini-MG.Kvis, Dukla Banska Bystrica, Team Hurom

## Etapes

| Etapa | Data | Recorregut | Km | Vencedor d'etapa | Líder de la general |
| 1. | 10. Agost | Uničov > Uničov | 018,6 | Elkov-Author Cycling Team (CZE) | Paweł Cieślik (POL) |
| 2. | 11. Agost | Olomouc > Frydek-Mistek | 200,0 | Sam Bennett (IRL) | Sam Bennett (IRL) |
| 3. | 12. Agost | Mohelnice > Sternberk | 187,0 | Josef Černý (CZE) | Josef Černý (CZE) |
| 4. | 13. Agost | Olomouc > Dolany | 157,0 | Sam Bennett (IRL) | Josef Černý (CZE) |

## Classificació final

| | Ciclista | Equip | Temps |
| 1 | Josef Černý (CZE) | Elkov-Author Cycling Team | 13h 06' 26" |
| 2 | Jan Bárta (CZE) | Bora-Hansgrohe | + 26" |
| 3 | Jan Tratnik (SVN) | CCC Sprandi Polkowice | + 33" |
| 4 | Silvio Herklotz (GER) | Bora-Hansgrohe | + 41" |
| 5 | Jan Hirt (CZE) | CCC Sprandi Polkowice | + 1' 18" |
| 6 | Rasmus Guldhammer (DEN) | Team Veloconcept | + 1' 29" |
| 7 | Jiri Polnicky (CZE) | Elkov-Author Cycling Team | m.t. |
| 8 | Lukasz Owsian (POL) | CCC Sprandi Polkowice | + 1' 33" |
| 9 | Michal Schlegel (CZE) | CCC Sprandi Polkowice | m.t. |
| 10 | Felix Grossschartner (AUT) | CCC Sprandi Polkowice | + 1' 52" |

## Referències

* ↑ «2017 Czech Cycling Tour (2.1)». procyclingstats.com.

## Enllaços externs

* Pàgina oficial
# CzechBoys

CzechBoys és un estudi, portal web i proveïdor de pornografia gai. CzechBoys va ser fundat el 1999 per Pavel Rada i duu a terme l'activitat a Praga. La seva pàgina web principal, CzechBoys.com, es presenta en el format d'una revista eròtica gai en línia amb una publicació diària.
El 2003, CzechBoys va esdevenir proveïdor de contingut en la indústria pornogràfica gai en línia a partir del llançament de CzechBoysContent.com. El 2006, l'empresa va expandir-se en passar de llogar contingut aliè a vendre'n d'exclusiu i va associar-se amb Pistol Media, una divisió de Raging Stallion Studios, per a oferir un connector de vídeos eròtics gais en pàgines web pornogràfiques.

## Premis i nominacions

CzechBoys ha estat nominat a nombrosos premis d'ençà del 2002, quan va ser-ho als Gay Entertainment Awards dins la categoria "Best Gay Adult Pay Site on the Net" (en català, "Millor paysite de porno gai a la xarxa"). CzechBoys va ser nominat a quatre premis als European Gay Porn Awards i va guanyar el premi a "Best Twink Site" (en català, "Millor pàgina web twink").La nominació més recent d'un DVD de CzechBoys va ser als Gay Video Awards del 2010 per Twink Party Volume 7, en què Lucky Tailor (aka Lukaso) estava entre els nominats estrangers a "Millor intèrpret d'actiu".

## Videografia parcial

* Twink Party (Vol. 1-7)

## Referències

* ↑ , September 11, 2009. Arxivat de setembre 16, 2012, a Wayback Machine. «Còpia arxivada». Arxivat de l'original el de setembre 16, 2012. [Consulta: d’abril 24, 2022].
* ↑ , December 15, 2005. Arxivat de setembre 26, 2012, a Wayback Machine.
* ↑ CzechBoysContent Arxivat 2011-01-20 a Wayback Machine. Retrieved October 28, 2010.
* ↑ , October 16, 2006. Arxivat de setembre 27, 2012, a Wayback Machine.
* ↑ «69 PERCENT». 69percent.com. Arxivat de l'original el January 8, 2011. [Consulta: October 28, 2010].
* ↑ , October 14, 2008. Arxivat October 15, 2010$^{[Datemismatch]}$, a Wayback Machine.
* ↑ , September 20, 2010. Arxivat October 17, 2010$^{[Datemismatch]}$, a Wayback Machine. «Còpia arxivada». Arxivat de l'original el d’octubre 17, 2010. [Consulta: d’abril 24, 2022].
# Count Basie

Count Basie (Red Bank, Nova Jersey, 21 d'agost de 1904 - Hollywood, Califòrnia, 26 d'abril de 1984) fou director de big band i pianista estatunidenc de jazz. Es tracta d'un dels músics de jazz més populars de la història, vinculat, pràcticament durant cinquanta anys, a la direcció d'una big band d'important influència en determinats registres estilístics del jazz associats principalment al swing i al seu corrent més tradicional.

## Selecció discogràfica

* 1952: Count Basie/Lester Young - Live at Birdland (Jazz Panorama)
* 1954: Count Basie Big Band (Clef)
* 1954: The Count Basie Sextet (Clef)
* 1955: April in Paris (Verve)
* 1955: Count Basie Swings -- Joe Williams Sings (Verve)
* 1955: Lester Leaps In (Epic)
* 1956: Live in Basel (Jazz Helvet)
* 1956: Basie Bash (Columbia)
* 1956: Basie Roars Again! (Clef)
* 1956: The Swinging Count (Clef)
* 1957: Count Basie at Newport [live] (Verve)
* 1957: Atomic Mr. Basie (Roulette)
* 1958: Chairman of the Board (Roulette)
* 1958: Basie Swings, Bennett Sings (Roulette)
* 1958: The Atomic Band in Concert [live] (Bandstand)
* 1960: String Along with Basie (Roulette)
* 1960: Benny Carter's Kansas City Suite (Roulette)
* 1961: Basie at Birdland (Roulette)
* 1962: Count Basie in Sweden (Roulette)
* 1966: Basie's Swingin', Voices Singin' (ABC)
* 1966: Basie's Beatle Bag (Universal/Polygram)
* 1975: Basie & Zoot (Pablo/OJC)
* 1977: Basie in Europe [live] (LRC)

## Referències

* ↑ Count Basie Biography, Songs, & Albums, AllMusic (anglès)

## Enllaços externs

* International Jose Guillermo Carrillo Foundation
* Biografia aswingmusic.net Arxivat 2023-04-17 a Wayback Machine.
* Perfil a la BBC
# Delme de forca

El delme de forca (diezmo de horca, en la versió original en castellà) va ser una de les formes de repressió borbònica del Felip V durant la Guerra dels catalans que consistia a executar la desena part dels presoners sense cap judici previ.
La consideració de les autoritats borbòniques envers els presoners catalans fou orientada amb la mateixa focalització de la realitat que en els termes de repressió a persones que cometen delictes de lesa majestat: Catalunya és Espanya i els catalans són súbdits espanyols, per tant si se subleven no són un exèrcit regular d'un país, sinó malfactors que cal extirpar de la societat espanyola.
Durant la guerra i la repressió es van utilitzar dues eines específiques el "diezmo de horca" -delme de forca- i l'"ejecución sin estrépito de justícia" la primera consistia a executar la desena part dels presoners (catalans, valencians i aragonesos) i la resta enviar-los a galeres amb la prevenció de no deixar rastres escrits per tal de fer impossible l'intent de petició d'alliberament pels familiars; la segona consistia a executar tots els presoners sense cap tipus d'acte judicial.
El primer cas documentat va ser a l'acte de relleu de la guarnició de la ciutat de Tarragona entre els exèrcits imperial i borbònic, el 14 de juliol de 1713. En Josep Maria Torras i Ribé ha estat un dels qui ha desenvolupat una important recerca en el camp de la repressió borbònica.

## Referències

* 1 2 Torras Ribé, Josep M. «El tombant decisiu de la guerra a Catalunya». Pedralbes - Revista d'història moderna, 23, 2003, pàg. 230-270.
# Delminichthys ghetaldii

Delminichthys ghetaldii és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba a Europa: Dalmàcia.

## Referències

* 1 2 FishBase (anglès)
* ↑ Muus, B.J. i P. Dahlström, 1968. Süßwasserfische. BLV Verlagsgesellschaft, Múnic. 224 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1997. European freshwater fishes. Biologia 52, Suppl. 5:1-271.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. 1882. Beiträge zur Kenntniss der Fische Africka's (II.) und Beschreibung einer neuen Paraphoxinus-Art aus der Herzegowina. Denkschr. Akad. Wiss. Wien v. 45 (1. Abth.): 1-18, Pls. 1-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Descabello

El descabello és un recurs que utilitzen els toreros per accelerar la mort del toro quan l'estocada no ha estat encertada o quan l'animal no cau. Aquesta sort no busca el lluïment del matador, sinó que el que compta és l'efectivitat i l'encertar amb el lloc exacte on clavar la cruceta de descabellar (estoc en forma de creu que serveix per a descabellar) per enderrocar el toro. Fallar amb el descabellado pot perjudicar molt al torero encara que hagi tingut una excel·lent actuació.
Per encertar amb la cruceta de descabellar, el torero, ha de donar un cop fort i brusc cap avall sense moure l'estoc, per així tallar el cordó de la medul·la espinal entre les primeres vèrtebres cervicals. Per a això, el toro ha d'estar el més humiliat possible, de manera que el torero ha d'utilitzar la muleta per fer que el toro baixi el cap. La muleta es subjectarà amb la mà esquerra i s'utilitzarà la mà dreta per rematar el toro.
El descabello és una pràctica antiga, que originalment es realitzava amb l'estoc, però sovint es produïen accidents. Va ser a partir d'agost de 1934, arran d'un greu accident quan es va canviar la forma de descabellar. Això es va deure al fet que durant un festeig a la Plaça de toros de La Corunya el 6 d'agost d'aquest any, quan Juan Belmonte es va disposar a descabellar al seu primer toro de la tarda, l'estoc va sortir disparat i es va clavar a un espectador que hi havia a la grada, concretament al seient 34 de la 6a fila, que va morir a causa d'aquest accident.
Aquest estoc de descabellar, també conegut com a estoque de cruceta, verdugo o verduguillo, és com l'estoc de matar, però amb la diferència que té una creueta a uns 10 centímetres aproximadament de l'extrem, de manera que aquest estoc no penetra molt en el clatell del toro i disminueix el risc d'accidents en cas de sortir enlairat.

## Referències

* ↑ Baena, Manuel. «Sobre el descabello». A: Tauromaquia del S. XXI (en castellà) [Consulta: 29 març 2019]. Arxivat 2019-01-06 a Wayback Machine.
* ↑ «La última suerte: una mirada al descabello» (en castellà). Cultoro, 10-12-2013. Arxivat de l'original el 2019-02-27. [Consulta: 29 març 2019].
* ↑ Ventureira, Rubén «La maldición del coso coruñés» (en castellà). La Voz de Galicia, 02-08-2006.
# Cunico (Itàlia)

Cunico, (Cuni o Cùnich en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Cortanze, Montechiaro d'Asti, Montiglio Monferrato, Piea i Piovà Massaia.
Pertanyen al municipi les frazioni de Bricco Forca, Cascine Fareto, Case Graglia, Case Negro, Castellero San Martino, Colombara, Lustra, Ronco, Stazione, Valcroce i Vallera.
# Departament de Chinandega

El Departament de Chinandega és un departament de Nicaragua. Està situat a la frontera amb Hondures. La seva capçalera departamental és la ciutat de Chinandega.
El departament deu el seu nom a l'idioma nàhuatl Chinantecatl, que significa veí de Chinantlan que vol dir lloc d'habitacions provisionals.

## Divisió administrativa

Está conformat per 13 municipis:
* Chichigalpa
* Chinandega
* San Juan de Cinco Pinos
* Corinto
* El Realejo
* El Viejo
* Posoltega
* Puerto Morazán
* San Francisco del Norte
* San Pedro del Norte
* Santo Tomás del Norte
* Somotillo
* Villanueva
# Departament de Choluteca

El departament de Choluteca és un dels 18 departaments en què es divideix Hondures. Limita al nord amb els departaments de Francisco Morazán i El Paraíso a l'oest amb el Golf de Fonseca i el departament de Valle, i a l'est i sud amb la veïna nació de Nicaragua.

## Història

Choluteca va ser un dels set departaments originals en què es va dividir Hondures després de la seva independència, en 1825. Les seves fronteres, no obstant això, han canviat al llarg de la història. En 1843 es va afegir al seu territori el districte de Guascorán, fins llavors part de Comayagua. En 1893 se'n separà la seva part més occidental, amb la creació del departament de Valle.

## Municipis

* Apacilagua
* Choluteca
* Concepción de María
* Duyure
* El Corpus
* El Triunfo
* Marcovia
* Morolica
* Namasigüe
* Orocuina
* Pespire
* San Antonio de Flores
* San Isidro
* San José
* San Marcos de Colón
* Santa Ana de Yusguare

## Ciutadans il·lustres

* José Cecilio del Valle, redactor de l'Acta d'Independència de Centreamèrica.
* Dionisio de Herrera, Primer Cap d'Estat Suprem d'Hondures.
* Justo Vicente José de Herrera y Díaz del Valle, (germà de Dionisio de Herrera) Cap d'Estat d'Hondures
* General Florencio Xatruch Villagra, President Constitucional d'Hondures, defensor del territori contra la invasió del mercenari estatunidenc William Walker.

## Enllaços externs

* www.cholutecaenlinea.com
* Choluteca en Línia
* Notícies de Choluteca
# Dialecte de la Colonia Tovar

El dialecte de la Colonia Tovar, o Alemán Coloniero, és un dialecte parlat a la Colonia Tovar, Veneçuela, que pertany a la branca del baix alamànic, dins de l'alemany. El dialecte, com altres dialectes alamànics, no és mútuament intel·ligible amb l'alemany estàndard. És parlat pels descendents dels alemanys de la Selva Negra, al sud de la regió de Baden, que varen emigrar a Veneçuela el 1843. La majoria de parlants també parlen castellà, i la llengua ha adquirit múltiples manlleus d'aquesta llengua.
# Dialecte wuxi

El dialecte de Wuxi (xinès simplificat: 无锡话; xinès tradicional: 無錫話; Pinyin: Wúxī huà; Wu: mu1 sik1 wo3; dialecte de Wuxi: [vu˨˨˧ siɪʔ˦ ɦu˨]) és un dialecte de la llengua wu. És parlat a la ciutat de Wuxi a la província de Jiangsu (Xina).
Té moltes semblances amb el xangainès i amb el dialecte de Suzhou. Hi ha intercomprensió amb el dialecte de Changzhou, amb el qual té una estreta relació, però en canvi no amb el mandarí, la llengua oficial de la Xina.
# Damien Duff

Damien Anthony Duff (Dublín, 2 de març de 1979) és un futbolista irlandès que juga a la Premier League anglesa amb el Fulham FC. Ha estat internacional durant 14 anys amb la selecció irlandesa, jugant com a capità de l'equip a la Copa del Món de Futbol de 2002 i al Campionat d'Europa de futbol 2012. És un dels 5 futbolistes irlandesos que han estat internacionals 100 cops o més.
Duff ha jugat amb els Blackburn Rovers FC (1996-2003), amb els quals va guanyar un cop la Football League Cup, amb el Chelsea FC (2003-2006), dos cops la Premier League i una altra League Cup, i amb el Newcastle United FC (2006-2009), amb el qual va guanyar la Copa Intertoto de la UEFA 2006. Amb el Fulham, el seu club actual des del 2009, va jugar la final de la Copa de la UEFA de 2010 contra l'Atlètic de Madrid.
# Damiaoïta

La damiaoïta és un mineral de la classe dels elements natius. Rep el seu nom de la localitat de Damiao (Xina), on va ser descoberta.

## Característiques

La damiaoïta és un aliatge de fórmula química PtIn₂. Cristal·litza en el sistema isomètric formant glòbuls policristal·lins de fins a 2 mil·límetres. La seva duresa a l'escala de Mohs és 5.
Segons la classificació de Nickel-Strunz, la damiaoïta pertany a «01.AF: Aliatges de PGE-metall» juntament amb els següents minerals: hexaferro, garutiïta, atokita, rustenburgita, zviaguintsevita, taimirita-I, tatianaïta, paolovita, plumbopal·ladinita, estanopal·ladinita, cabriïta, chengdeïta, isoferroplatí, ferroniquelplatí, tetraferroplatí, tulameenita, hongshiïta, skaergaardita, yixunita, niggliïta, bortnikovita i nielsenita.

## Formació i jaciments

Es troba en filons metasomàtics de contacte que contenen Co–Cu–Pt, en piroxenites de granat-amfíbol, en contacte amb anortosita i granit. Sol trobar-se associada a altres minerals com moncheïta, sperrylita, cooperita, yixunita, malanita cobàltica, bornita, calcopirita, carrolita o magnetita. La seva localitat tipus es troba al complex Damiao, a Luanping, (Província de Hebei, República Popular de la Xina). També a Hebei, se'n troba damiaoïta al mont Yanshan.

## Referències

* ↑ «Damiaoite» (en anglès). Mindat. [Consulta: 15 novembre 2015].
* ↑ «Damiaoite» (en anglès). Handbook of Mineralogy. [Consulta: 15 novembre 2015].
# Daniel Gastón Montenegro

Daniel Gastón Montenegro (Buenos Aires, 28 de desembre de 1979) és un futbolista argentí, que ocupa la posició de migcampista defensiu.

## Trajectòria

Comença la seua carrera professional al Club Atlético Huracán el 1997. Ha militat a Club Atlético Independiente (en tres etapes diferents), Olympique de Marsella (on va ser cedit per tres cops: Zaragoza, Osasuna i Huracan), al FC Saturn Moscou rus i al Club Atlético River Plate, en dues etapes.
Hi va destacar en el seu tercer període a Independiente, on va marcar 41 gols en 104 partits, sent migcampista. El 2009, el Club America mexicà es va interessar en els seus serveis. El primer tracte es va malbaratar, ja que l'oferta de 2,5 milions de dòlars va ser rebutjada per l'entitat argentina. El juliol d'eixe any, es va arribar a un acord per la suma de 3 milions d'euros.
Amb l'América també ha marcat, i de fet, el seu primer gol va ser des del mig del camp, davant Deportivo Toluca FC, en un encontre que va finalitzar 7 a 2.

## Internacional

Montenegro va representar la selecció argentina sub-20 al Mundial Juvenil de 1999. El 2007 debuta amb l'absoluta, davant Xile.

## Títols

* Copa del Rei 2001
* Apertura 2001
* Clausura 2004

## Referències

* ↑ Daniel Gastón Montenegro Fitxa i estadístiques a la FIFA
* ↑ «Bolivia humilla a Argentina» (en castellà). Marca, 01-04-2009.

## Enllaços externs

* Fitxa del jugador
# Còlit de carpó roig

El còlit de carpó roig (Oenanthe moesta) és una espècie d'ocell de la família dels muscicàpids (Muscicapidae) que habita zones àrides de l'Àfrica septentrional i l'Orient Mitjà, des del nord de Mauritània, el Sàhara Occidental i el Marroc, a l'est, passant per Algèria, Tunísia, Líbia i Egipte, fins a Jordània, Israel, el sud de Síria, el sud-oest de l'Iraq i el nord-oest de l'Aràbia Saudita, a l'oest. El seu estat de conservació es considera de risc mínim.

## Referències

* ↑ Còlit de carpó roig al TERMCAT Rev. 19/09/2012
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 712. ISBN 978-84-16728-37-4.
* ↑ BirdLife International. «Buff-rumped Wheatear. Oenanthe moesta» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 gener 2021].
# Còlit de Xipre

El còlit de Xipre (Oenanthe cypriaca) és una espècie d'ocell de la família dels muscicàpids (Muscicapidae) que habita zones pedregoses i terres de conreu de Xipre.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit de Xipre». Diccionari dels ocells del món. TERMCAT. [Consulta: 20 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 712. ISBN 978-84-16728-37-4.
* ↑ Fitxa del còlit de Xipre a Birdguides Arxivat 2012-11-08 a Wayback Machine. Rev. 10/12/2012 (anglès)
# Demetrius Jackson

Demetrius Jackson (South Bend, 7 de setembre de 1994) és un jugador de bàsquet nord-americà que pertany a la plantilla dels Club Joventut Badalona des del mes de gener de 2021. Amb 1,85 metres d'alçada, juga en la posició de base.

## Enllaços externs

* Biografia a und.com (anglès)
# Demetrio Zanini i Gallart

Demetrio Zanini i Gallart (Barcelona, 18 de novembre de 1868 – 1922) fou un col·leccionista català. El seus pares eren Antoni Zanini i Mascaró fuster d'ofici natural de Barcelona i Margarida Gallart i Torner nascuda a la Barceloneta. S'especialitzà en l'elaboració de reculls d'autògrafs, targetes i fotografies, especialment durant els anys finals del segle xix. Fou també un filatèlic de relleu a la capital catalana i establí com a resultat de la seva activitat col·leccionista i empresarial un gran nombre de relacions arreu del món, que treballà activament per estendre molt més enllà del simple comerç de segells, a altra mena d'operacions comercials de caràcter internacional. L'octubre de 1905 fou detingut acusat de fabricació de segells falsos i li'n foren confiscats diversos paquets i els estris necessaris per imprimir-los.
El seu fons personal es conserva a l'Arxiu Nacional de Catalunya. El fons és integrat principalment per la documentació epistolar (264 unitats) aplegada i produïda per Demetrio Zanini i Gallart en el marc de la seva activitat de lleure, principalment, com a col·leccionista d'autògrafs, encara que conté també efectes postals i correspondència relatius al seu interès filatèlic d'àmbit internacional, que el portà a relacionar-se amb col·leccionistes dels actuals Austràlia, Etiòpia, Japó, Kènia, Índia, Nova Zelanda, Sud-àfrica o la Xina. Entre la correspondència amb personalitats de la política, l'exèrcit o l'art, cal destacar les cartes, entre més d'un centenar, de Gabriele d'Annunzio, Otto von Bismarck, Camille Flammarion, Ricciotti Garibaldi, William E. Gladstone, Henrik Ibsen, Ruggiero Leoncavallo, Theodor Mommsen, Arthur W. Peel, Herbert Spencer, Lev N. Tolstoi o Jules Verne. En el seu conjunt el fons facilita una aproximació al món del col·leccionisme i a alguns dels personatges més rellevants actius a la darrera dècada del segle xix.

## Referències

* ↑ «Naixements. 1868. Registres. Llibre 4 (núms. 4801 al 6116). registre núm.5374. Foli 144». Arxiu Municipal Contemporani de Barcelona. [Consulta: 28 abril 2022].
* 1 2 3 «Demetrio Zanini Gallart. Descripció del Fons». Arxiu Nacional de Catalunya. [Consulta: 18 juny 2013].
* ↑ Selma Ancira, graf Leo Tolstoy. Diarios 1895-1910. Ediciones Era, 2003, p. 424–. ISBN 978-968-411-574-3 [Consulta: 20 juny 2013].

## Enllaços externs

* Fons Demetrio Zanini i Gallart a l'Arxiu Nacional de Catalunya
# Districte de Khasi Hills

El districte de Khasi Hills fou una entitat administrativa de Meghalaya que es va crear el 22 de febrer de 1972 quan Meghalaya es va separar d'Assam. Estava format per la part central de l'antic districte de Khasi and Jaintia Hills. La capital era Shillong. Es va crear inicialment amb el nom de United Khasi-Jaintia Hills District (tot i que ja les muntanyes Jaintia n'havien estat separades per formar el districte de Jowai), nom que fou canviat el 14 de juny de 1973 a Districte de Khasi Hills.
El 1976 va quedar dividit en dos districtes:
* Districte d'East Khasi Hills
* Districte de West Khasi Hills
# Districte de Pogradec

Pogradec és un dels 36 districtes que formen Albània.
Té una població de 71.000 habitants (dades de 2004) i una extensió de 725 km².
Està situat a l'est del país, fent frontera amb Macedònia. La seva capital és Pogradec.
# Cynoglossus gilchristi

Cynoglossus gilchristi és un peix teleosti de la família dels cinoglòssids i de l'ordre dels pleuronectiformes que es troba a les costes que van des de Moçambic fins a KwaZulu-Natal i, també, a Madagascar.

## Referències

* ↑ The Taxonomicon (anglès)
* ↑ FishBase (anglès)